1. Kokiems iš JAV importuojamiems automobiliams taikomas 0 % importo muitas? 
0 % importo muitas taikomas automobiliams, kurių nelengvatinė kilmė yra Jungtinės Amerikos Valstijos. Automobilio VIN numeris gali būti naudojamas nustatant transporto priemonės surinkimo vietą ir vertinant jo kilmę. 
2. Kokie dokumentai turi būti pateikiami importo metu, kad būtų taikomas 0 % importo muitas?
Importo metu turi būti pateikiami tiesioginį transportavimą pagrindžiantys dokumentai, pvz., laivo konosamentas, „non-manipulation“ sertifikatas, jei automobilis buvo sandėliuojamas trečiojoje šalyje.
3. Ar automobilio VIN numeris yra pakankamas pagrindas taikyti 0 % importo muitą?
VIN numeris parodo automobilio surinkimo vietą ir gali būti laikomas tinkamu įrodymu JAV kilmei pagrįsti. Tačiau vien tik VIN numerio nepakanka, taip turi būti pateiktas tiesioginį transportavimą pagrindžiantys dokumentai.
4. Jei JAV kilmės automobilis yra eksportuojamas iš Kanados, ar jam gali būti taikomas 0 % importo muitas?
Automobiliui, eksportuojamam iš Kanados, 0 % importo muitas netaikomas.
5. Ar europietiškų, japoniškų markių automobiliams, surinktiems JAV, gali būti taikomas 0 % importo muitas?
Taip, tokiems automobiliams gali būti taikomas 0 % importo muitas.	
6. Ar bus tikrinama prekių muitinė vertė? 
Taip. Fiktyvi ir apgaulinga muitinė vertė negalės būti deklaruojama. Asmuo, deklaruojantis prekę (įskaitant ir naudotus automobilius) muitinei, pateikdamas muitinės deklaraciją, prisiima atsakomybę už muitinės deklaracijoje pateiktos informacijos tikslumą ir išsamumą, o taip pat už visų deklaraciją papildančių dokumentų autentiškumą, tikslumą ir galiojimą. 
7. Įsivežiau automobilį iš JAV šių metų gegužės mėnesį, ar galiu susigrąžinti sumokėtą muito mokestį?
0 % importo muitas taikomas tik JAV kilmės automobiliams, kurie importuoti iš JAV nuo 2026 m. liepos 1 d., t. y. nuo tada, kad pradėtas taikyti Reglamentas 2026/1455, todėl sumokėtas importo muitas nebus grąžinamas.  


Kilus pagrįstoms abejonėms dėl prekių kilmės, muitinio įforminimo metu  gali būti paprašyta pateikti papildomą garantiją galimai skolai padengti, bei atlikti patikrinimą po prekių išleidimo. Visais atvejais tikrinimo metu sprendimą dėl prekės išleidimo priima tikrinimą atliekantis pareigūnas.

